**TEHNISKĀ SPECIFIKĀCIJA**

1. Izpildītājam jānodrošina teritorijas attīrīšana no sniega un ledus kā arī teritorijas seguma virsmas apstrāde (turpmāk – Pakalpojums) ar pretslīdes materiālu.
2. Izpildītājam sniegt Pakalpojumu teritorijās, kas iekļautas tehniskās specifikācijas 1. pielikumā atbilstoši teritoriju platību shēmām (shēma katrai teritorijai pdf.).
3. Pakalpojumu teritorijām jābūt iztīrītām ar speciālo ziemas tehniku un nokaisītiem ar speciāliem pretslīdes materiāliem katru dienu (ja nepieciešams atbilstoši laika apstākļiem) līdz plkst. 05:30, t.i. līdz gājēju un sabiedriskā pasažieru transporta kustības sākumam. Lai nodrošinātu šajā punktā noteikto darbu izpildi, Izpildītājs patstāvīgi seko līdzi laika apstākļiem.
4. Pēc Pasūtītāja Centrāldispečera pieprasījuma, Izpildītājs jebkurā diennakts laikā nodrošina Pakalpojuma teritorijas tīrīšanas un kaisīšanu 1 (vienas) stundas laikā no izsaukuma brīža.
5. Izpildītājs atkarībā no klimatiskajiem apstākļiem izmanto pretslīdes materiālu, kam jāsastāv no vismaz 50% smilts un ne vairāk kā 20% sāls (atbilstoši Rīgas domes 2015. gada 28. aprīļa saistošo noteikumu Nr. 146 “Rīgas pilsētas teritorijas kopšanas un būvju uzturēšanas saistošie noteikumi” prasībām).
6. Pēc teritorijas seguma virsmas tīrīšanas un apstrādes ar pretslīdes materiālu nedrīkst palikt sasaluma gabali.
7. Pasūtītājs var pieprasīt papildu teritoriju tīrīšanu un kaisīšanu, kas nav minētas tehniskajā specifikācijā, kā arī samazināt tehniskās specifikācijas 1.pielikumā norādīto teritoriju skaitu.
8. Notīrītajam sniegam jābūt sastumtam iepriekš norādītās vietās. Sniega valnis pie ceļiem un ietvēm nedrīkst pārsniegt 1 metra augstumu.
9. Pasūtītājam ir tiesības vienpusēji atkāpties no Līguma pirms termiņa, rakstiski paziņojot par to otrai Pusei vismaz 2 nedēļas iepriekš.
10. Plānotā līguma termiņš: 2022./2023. gada ziemas sezonā līdz jauna pakalpojuma līguma noslēgšanai atklātas iepirkuma procedūras ietvaros vai līdz 41 900 EUR bez PVN, atkarībā no tā, kurš no apstākļiem iestājas pirmais.

26.10.2022.